王宗弼
注释及参考文献

1 2 3 4 5  《资治通鉴》卷二百七十四：“王宗弼至成都，登大玄门，严兵自卫。蜀主及太后自往劳之，宗弼骄慢无复臣礼。乙巳，劫迁蜀主及太后後宫诸王于西宫，收其玺绶，使亲吏于义兴门邀取内库金帛，悉归其家。其子承涓杖剑入宫，取蜀主宠姬数人以归。丙午，宗弼自称权西川兵马留后。 ……王宗弼遣使以币马牛酒劳军，且以蜀主书遗李严曰：‘公来吾即降。’……宗弼犹乘城为守备，严悉命撤去楼橹。 ……王宗弼称蜀君臣久欲归命，而内枢密使宋光嗣、景润澄、宣徽使李周辂、欧阳晃荧惑蜀主；皆斩之，函首送继岌。又责文思殿大学士、礼部尚书、成都尹韩昭佞谀，枭于金马坊门。内外马步都指挥使兼中书令徐延琼、果州团练使潘在迎、嘉州刺史顾在珣及诸贵戚皆惶恐，倾其家金帛妓妾以赂宗弼，仅得免死。凡素所不快者，宗弼皆杀之。　　辛亥，继岌至德阳。宗弼遣使奉笺；称已迁蜀主于西第，安抚军城，以俟王师。又使其子承班以蜀主后宫及珍玩赂继岌及郭崇韬，求西川节度使，继岌曰：“此皆我家物，奚以献为！”留其物而遣之。　　李绍琛留汉州八日以俟都统，甲寅，继岌至汉州，王宗弼迎谒；……　　王宗弼之自为西川留后也，赂崇韬求为节度使，崇韬阳许之。既而久未得，乃帅蜀人列状见继岌，请留崇韬镇蜀。从袭等因谓继岌曰：“郭公父子专横，今又使蜀人请己为帅，其志难测，王不可不为备。”继岌谓崇韬曰：“主上倚侍中如山岳，不可离庙堂，岂肯弃元臣于蛮夷之域乎！且此非余之所敢知也，请诸人诣阙自陈。”由是继岌与崇韬互相疑。会宋光葆自梓州来，诉王宗弼诬杀宋光嗣等。又，崇韬征犒军钱数万缗于宗弼，宗弼靳之，士卒怨怒，夜，纵火喧噪。崇韬欲诛宗弼以自明，己巳，白继岌收宗弼及王宗勋、王宗渥，皆数其不忠之罪，族诛之，籍没其家。蜀人争食宗弼之肉。”
1 2 3 4 5 6 7 8 9 10  《新五代史》卷六十三
1 2 3  《资治通鉴》卷二百五十七：“陈敬瑄恶顾彦朗与王建相亲，恐其合兵图己，谋于田令孜，令孜曰：‘建，吾子也，不为杨兴元所容，故作贼耳。今折简召之，可致麾下。’乃遣使以书召之，建大喜，诣梓州见彦朗曰：‘十军阿父见召，当往省之。因见陈太师，求一大州，若得之，私愿足矣！’乃留其家于梓州，率麾精兵二千，与从子宗鐬、假子宗瑶、宗弼、宗侃、宗弁俱西。……宗弼，许人魏弘夫；……建至鹿头关，西川参谋李乂谓敬瑄曰：‘王建，虎也，奈何延之入室！彼安肯为公下乎！’敬瑄悔，亟遣人止之，且增修守备。建怒，破关而进，败汉州刺史张顼于绵竹，遂拔汉州，进军学射山，又败西川将句惟立于蚕北，又拔德阳。”
1 2 3  《资治通鉴》卷二百五十八：“以顾彦晖为东川节度使，遣中使宋道弼赐旌节。杨守亮使杨守厚囚道弼，夺其旌节，发兵攻梓州。癸卯，彦晖求救于王建；甲辰，建遣其将华洪、李简、王宗侃、王宗弼救东川。建密谓诸将曰：‘尔等破贼，彦晖必犒师，汝曹于行营报宴，因而执之，无烦再举。’宗侃破守厚七砦，守厚走归绵州。彦晖具犒礼，诸将报宴，宗弼以建谋告之，彦晖乃以疾辞。”
1 2 3 4 5 6  《九国志》
1 2 3  《新唐书》卷一百八十六作景福元年（892年）事：“彦晖请救于杨守亮，遣杨子彦戍梓，执建大将王宗弼，彦晖责曰：‘王公何以见讨？君为大将，不谏云何？’宗弼谢罪，即解缚，使就馆，帟幕衾服皆具，更养为子，改名琛。……梓有镜堂，世称其丽，彦晖尝会诸将堂上，养子瑶尤亲信，彦晖以所佩剑号‘疥痨宾’佩之，使侍左右。尝语诸将曰：‘与公等生死同之，违者先齿“疥痨宾”！’众曰：‘诺。’及围急，瑶请聚亲信饮，得同死。彦晖顾王琛曰：‘尔非我旧，可自求生。’指颓垣令逸。”
↑  《资治通鉴》卷二百六十：“丙申，王建攻东川，别将王宗弼为东川兵所擒，顾彦晖畜以为子，……”
1 2  《资治通鉴》卷二百六十一：“庚申，顾彦晖聚其宗族及假子共饮，遣王宗弼自归于建。酒酣，命其假子瑶杀己及同饮者，然后自杀。”
1 2 3  《十国春秋》卷三十九
↑  《资治通鉴》卷二百六十六：“蜀王会将佐议称帝，皆曰：‘大王虽忠于唐，唐已亡矣，此所谓“天与不取”者也。’冯涓独献议，请，以蜀王称制，曰：‘朝兴则未爽称臣，贼在则不同为恶。’王不从，涓杜门不出。王用安抚副使、掌书记韦庄之谋，帅吏民哭三日；己亥，即皇帝位，国号大蜀。”
↑  《九国志·王宗裕传》
↑  《资治通鉴》卷二百六十八：“王宗侃遣裨将林思谔自中巴间行至泥溪，见蜀主告急，蜀主命开道都指挥使王宗弼将兵救安远，及刘知俊战于斜谷，破之。……蜀王宗弼败岐兵于金牛，拔十六寨，俘斩六千馀级，擒其将郭存等。丙申，王宗鐬、王宗播败岐兵于黄牛川，擒其将苏厚等。丁酉，蜀主自利州如兴元，援军既集，安远军望其旗，王宗侃等鼓噪而出，与援军夹攻岐兵，大破之，拔二十一寨，斩其将李廷志等。己亥，岐兵解围遁去。唐道袭先伏兵于斜谷邀击，又破之。”
1 2 3  《资治通鉴》卷二百七十：“蜀主自永平末得疾，昏瞀，至是增剧。以北面行营招讨使兼中书令王宗弼沉静有谋，五月，召还，以为马步都指挥使。乙亥，召大臣入寝殿，告之曰：‘太子仁弱，朕不能违诸公之请，逾次而立之。若其不堪大业，可置诸别宫，幸勿杀之。但王氏子弟，诸公择而辅之。徐妃兄弟，止可优其禄位，慎勿使之掌兵预政，以全其宗族。’　　内飞龙使唐文扆久典禁兵，参预机密，欲去诸大臣，遣人守宫门。王宗弼等三十馀人日至朝堂，不得入见，文扆屡以蜀主之命慰抚之，伺蜀主殂，即作难。遣其党内皇城使潘在迎侦察外事，在迎以其谋告宗弼等。宗弼等排闼入，言文扆之罪，以天册府掌书记崔延昌权判六军事，召太子入侍疾。丙子，贬唐文扆为眉州刺史。……丙申，蜀主诏中外财赋、中书除授、诸司刑狱案牍专委庾凝绩，都城及行营军旅之事委宣徽南院使宋光嗣。丁酉，削唐文扆官爵，流雅州。辛丑，以宋光嗣为内枢密使，与兼中书令王宗弼、宗瑶、宗绾、宗夔并受遗诏辅政。初，蜀主虽因唐制置枢密使，专用士人，及唐文扆得罪，蜀主以诸将多许州故人，恐其不为幼主用，故以光嗣代之。自是宦者始用事。六月，壬寅朔，蜀主殂。癸卯，太子即皇帝位。尊徐贤妃为太后、徐淑妃为太妃。以宋光嗣判六军诸卫事。乙卯，杀唐文扆、王保晦。……秋，七月，壬申朔，蜀主以兼中书令王宗弼为巨鹿王，……蜀主不亲政事，内外迁除皆出于王宗弼。宗弼纳贿多私，上下咨怨。宋光嗣通敏善希合，蜀主宠任之，蜀由是遂衰。……九月，壬午，蜀内枢密使宋光嗣以判六军让兼中书令王宗弼，蜀主许之。”
↑  《十国春秋·张格传》
1 2  《旧五代史》卷一百三十六
↑  《资治通鉴》卷二百七十二
1 2 3  《资治通鉴》卷二百七十三：“严因言于帝曰：‘衍童騃荒纵，不亲政务，斥远故老，昵比小人。其用事之臣王宗弼、宋光嗣等，谄谀专恣，黩货无厌，贤愚易位，刑赏紊乱，君臣上下专以奢淫相尚。以臣观之，大兵一临，瓦解土崩，可翘足而待也。’……蜀前山南节度使兼中书令王宗俦以蜀主失德，与王宗弼谋废立，宗弼犹豫未决。庚戌，宗俦忧愤而卒。宗弼谓枢密使宋光嗣、景润澄等曰：‘宗俦教我杀尔曹，今日无患矣。’光嗣辈俯伏泣谢。宗弼子承班闻之，谓人曰：‘吾家难乎免矣。’……乙亥，蜀主以前武德节度使兼中书令徐延琼为京城内外马步都指挥使。延琼以外戚代王宗弼居旧将之右，众皆不平。……蜀主将如秦州，群臣谏者甚众，皆不听；王宗弼上表谏，蜀主投其表于地；太后涕泣不食，止之，亦不能得。……癸亥，蜀主引兵数万发成都，甲子，至汉州。武兴节度使王承捷告唐兵西上，蜀主以为群臣同谋沮己，犹不信，大言曰：‘吾方欲耀武。’遂东行。在道与群臣赋诗，殊不为意。　　丁丑，李绍琛攻蜀威武城，蜀指挥使唐景思将兵出降；城使周彦禋等知不能守，亦降。……戊寅，王承捷以凤、兴、文、扶四州印节迎降，得兵八千，粮四十万斛。崇韬曰：‘平蜀必矣！’即以都统牒命承捷摄武兴节度使。己卯，蜀主至利州，威武败卒奔还，始信唐兵之来。王宗弼、宋光嗣言于蜀主曰：‘东川、山南兵力尚完，陛下但以大军扼利州，唐人安敢悬兵深入！’从之。庚辰，以随驾清道指挥使王宗勋、王宗俨、兼侍中王宗昱为三招讨，将兵三万逆战。……李绍琛等与蜀三招讨战于三泉，蜀兵大败，斩首五千级，馀众溃走。又得粮十五万斛于三泉，由是军食优足。……蜀主闻王宗勋等败，自利州倍道西走，断桔柏津浮梁；使中书令、判六军诸卫事王宗弼将大军守利州，且令斩王宗勋等三招讨。李绍琛昼夜兼行趣利州。蜀武德留后宋光葆遗郭崇韬书，‘请唐兵不入境，当举巡属内附；苟不如约，则背城决战以报本朝。’崇韬复书抚纳之。己丑，魏王继岌至兴州，光葆以梓、绵、剑、龙、普五州，武定节度使王承肇以洋、蓬、壁三州，山南节度使兼侍中王宗威以梁、开、通、渠、麟五州，阶州刺史王承岳以阶州，皆降。承肇，宗侃之子也。自馀城镇皆望风款附。……郭崇韬遗王宗弼等书，为陈利害；李绍琛未至利州，宗弼弃城引兵西归。王宗勋等三招讨追及宗弼于白芀，宗弼怀中探诏书示之曰：‘宋光嗣令我杀尔曹。’因相持而泣，遂合谋送款于唐。”
↑  《鉴戒录》
↑  林罕《十在文（代顾在珣作）》
↑  《十国春秋·林罕传》
1 2  《旧五代史》卷七十四
1 2  《新五代史》卷四十四误作王宗弼为王衍弟。
1 2 3 4  《新五代史》卷二十四误作王宗弼为王衍弟。
↑  《旧五代史》卷三十三
↑  s:奉魏王笺
↑  《十国春秋·周彦章传》
↑  《册府元龟》
1 2  《旧五代史》卷五十七
1 2  《新五代史》卷一十四
↑  《十国春秋·前蜀后主本纪》
↑  《新五代史》卷五将王宗勋误作王宗训。